Die Val de Vie-stigting het onlangs vir die skool 40 tablette geskenk, wat nou in twee klaskamers deur leerlinge gebruik word. Hiermee saam het die stigting ’n laaikas geskenk waar die tablette herlaai en toegesluit kan word.
“Dit is net die aanvoorprojek. Ons doel is om die hele skool met tablette toe te rus,” sê Ronald Frans, die skool se hoof.
Lorraine Hadfield, raadgewer van die Val de Vie-stigting, sê die ontwikkeling van kinders is die belangrikste ding wat ’n mens kan doen.
“Hulle is net nóg ’n bewys dat jy steeds topklasonderrig kan gee al het jy nie ál die hulpbronne tot jou beskikking nie,” sê Hadfield.
“Ons omstandighede is nie ’n verskoning nie en ons gebruik elke geleentheid om die skool vir die kinders beter te maak.”